Anuka Emē

Nikola Fransuāza Floransa Dreifusa (, dzimusi , mirusi ), plašāk zināma kā Anuka Emē (Anouk Aimée), bija franču aktrise.

Savu karjeru sākusi 1947. gadā, 14 gadu vecumā. Kopš tā laika piedalījusies 70 filmās ne tikai Francijā, bet arī Spānijā, Apvienotajā Karalistē, Itālijā, Vācijā un ASV.

Slavu Emē ieguva, piedaloties Federiko Fellīni filmās "Saldā dzīve" (1960) un "Astoņarpus" (1963). Piedalījusies arī Žaka Demī filmā "Lola" (Lola, 1961), Džordža Kjūkora filmā "Justīne" (Justine, 1969), Bernardo Bertoluči filmā La tragedia di un uomo ridicolo (1981) un Roberta Oltmena filmā Prêt-à-Porter (1994). Par lomu Kloda Leluša filmā "Vīrietis un sieviete" (1966) Emē ieguva Zelta globusa balvu kā labākā aktrise drāmas filmā, BAFTA balvu, kā arī tika nominēta Kinoakadēmijas balvai kā Labākā aktrise. Vēlreiz šo lomu attēloja filmas turpinājumā "Vīrietis un sieviete. Pēc 20 gadiem" (Un homme et une femme: Vingt ans déjà, 1986) un filmā "Dzīves labākie gadi" (Les plus belles années d'une vie, 2019).

1980. gadā Emē ieguva Kannu kinofestivāla Labākās aktrises balvu par filmu Salto nel vuoto. 2002. ieguvusi Goda Cēzara balvu.

 Ārējās saites 

Kategorija:1932. gadā dzimušie
Kategorija:Parīzē dzimušie
Kategorija:2024. gadā mirušie
Kategorija:Francijas ebreji
Kategorija:Franču kinoaktieri
Kategorija:BAFTA balvas kategorijā “Labākā aktrise” laureātes
Kategorija:Zelta globusa balvas ieguvēji
Kategorija:Cēzara balvas ieguvēji